turjo4nis/wikipedia-bn-dump-20250701 huggingface dataset:
কেভিন-প্রিন্স বোয়াটেং

কেভিন-প্রিন্স বোয়াটেং (জন্ম: ৬ মার্চ ১৯৮৭) একজন জার্মান-ঘানাইয়ান পেশাদার ফুটবলার যিনি ইতালির ক্লাব সাসসওলোর হয়ে স্ট্রাইকার হিসেবে খেলেন।

ক্যারিয়ার জুড়ে বোয়াটেং জার্মানির বিভিন্ন ক্লাবে খেলেছেন। পাশাপাশি তিনি ইংল্যান্ড, স্পেন ও ইতালিতেও খেলেছেন। শুরুর দিকে তিনি মধ্যমাঠের খেলোয়াড় হিসেবে খেলতেন। পরবর্তীতে তিনি গতি, ক্ষিপ্রতা ও স্কিলের কারণে ধীরে ধীরে আক্রমণভাগের খেলোয়াড় এ পরিণত হন।

জার্মানিতে জন্ম নেয়া এই খেলোয়াড় জার্মানি অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। পরে তিনি ঘানা জাতীয় দল এ যোগ দেন এবং ২০১০ থেকে ২০১৪ সাল পর্যন্ত সেখানে খেলেন। ঘানার হয়ে তিনি ২০১০ ফিফা বিশ্বকাপ ও ২০১৪ ফিফা বিশ্বকাপ এ খেলেছেন।

তথ্যসূত্র

জীবিত ব্যক্তি
১৯৮৭-এ জন্ম
ফুটবল রক্ষণভাগের খেলোয়াড়
লা লিগার খেলোয়াড়
ফুটবল ক্লাব বার্সেলোনার খেলোয়াড়
স্পেনে প্রবাসী ফুটবলার
প্রিমিয়ার লিগের খেলোয়াড়
ইউনিয়ন দেপোর্তিভা লাস পালমাসের খেলোয়াড়
পোর্টসমাথ ফুটবল ক্লাবের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
এসিএফ ফিওরেন্তিনার খেলোয়াড়
জেনোয়া ক্রিকেট অ্যান্ড ফুটবল ক্লাবের খেলোয়াড়
আসোচাৎসিওনে কালচো মোনৎসার খেলোয়াড়
এসি মিলানের খেলোয়াড়
উনিওনে স্পোর্তিভা সাসসুওলো কালচোর খেলোয়াড়
সেরিয়ে আ-এর খেলোয়াড়
বুন্দেসলিগার খেলোয়াড়
বরুসিয়া ডর্টমুন্ডের খেলোয়াড়
আইন্ট্রাখট ফ্রাঙ্কফুর্টের খেলোয়াড়
ফুকসে বার্লিন রাইনিকেনডর্ফের খেলোয়াড়
হের্টা বিএসসির খেলোয়াড়
হের্টা বিএসসি ২-এর খেলোয়াড়
ফুটবল ক্লাব শালকে ০৪-এর খেলোয়াড়
সুপার লিগের খেলোয়াড়
বেশিকতাশ জিমনাস্টিক ক্লাবের ফুটবলার
স্পেনে জার্মান প্রবাসী ক্রীড়াবিদ
বার্লিনের ফুটবলার
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
রেগিওনাললিগার খেলোয়াড়
সেরিয়ে বি-এর খেলোয়াড়
২০১০ ফিফা বিশ্বকাপের খেলোয়াড়
২০১৪ ফিফা বিশ্বকাপের খেলোয়াড়
ইংল্যান্ডে জার্মান প্রবাসী ক্রীড়াবিদ
ইতালিতে জার্মান প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
পুরুষ ফুটবল ফরোয়ার্ড
ইতালিতে প্রবাসী ফুটবলার
জার্মান প্রবাসী ফুটবলার
পিশিন জেলা

পিশিন অথবা পশিন (; ) পাকিস্তানের বেলুচিস্তান প্রদেশে অবস্থিত একটি জেলা। ১৯৭৫ সালে এটি কোয়েটা জেলা থেকে আলাদা করা হয় এবং ১৯৯৪ সালে এটির অংশ কিল্লা আব্দুল্লাহর নামে নতুন জেলা হিসেবে গঠন করা হয়। পিশিন নামটি 'পুশং' এর একটি আধুনিক রূপ, যে নগরটি (প্রধানত প্রাক-আধুনিক) ফার্সি উৎসগুলিতে ('ফুশং' ব্যবহার করে আরবি উৎস) নামকরণ করা হয়েছে। মাইথ পৌরাণিক সম্রাট আফ্রাসিয়াব পুত্রের কাছে ফার্সি পদবীটির উৎসকে চিহ্নিত করে থাকে। ফিশিং ছিল আফগান সরকারী রেকর্ড বা সরকারি দফতর ব্যবহৃত বানান। ২০০৫ সালের আদমশুমারীর হিসাব অনুযায়ী পিশিন জেলার জনসংখ্যা ছিল ৩০০,০০০ এর বেশি সংখ্যক। ১৯৯৮ সালের আদমশুমারির হিসাব অনুযায়ী, জেলাটির  প্রধান ভাষা বা মাতৃভাষা হচ্ছে পশতু, যেখানে প্রায় ৯৯% মানুষ কথা বলে থাকে।

প্রশাসন
পিশিন জেলাটি প্রশাসনিকভাবে ৪টি তহসিলে নিয়ে গঠিত হয়েছে; এবং এক উপ-তহসিল রয়েছে।

 পিশিন
 কারবালা
 বারশোর
 কারিজাত
 হুরামজাই
 সরানন উপ-তহসিল

উপজাতি
পিশিন জেলার প্রধান উপজাতিদের মধ্যে রয়েছে; কাকার, তারিন, সৈয়দ এবং আসহাকজাই।

উল্লেখযোগ্য ব্যক্তিত্ব
 কাদের খান -

তথ্যসূত্র

গ্রন্থপঞ্জি

বহিঃসংযোগ

 Pishin District  at www.balochistan.gov.pk 
 Pishin District  at www.balochistanpolice.gov.pk 
 District Development Profile 2011

বেলুচিস্তান, পাকিস্তানের জেলা
পিশিন জেলা
টম হুলস

টমাস এডওয়ার্ড হুলস (; জন্ম: ৬ ডিসেম্বর ১৯৫৩) হলেন একজন মার্কিন অভিনেতা, গায়ক, ও মঞ্চ প্রযোজক। তিনি অ্যানিমেল হাউজ (১৯৭৮) চলচ্চিত্রে ল্যারি "পিন্টো" ক্রোগার এবং আমাডেয়ুস (১৯৮৪) চলচ্চিত্রে ভোল্‌ফগাংক্‌ আমাডেয়ুস মোৎসার্ট এবং ডিজনির দ্য হাঞ্চব্যাক অব নটর ডেম (১৯৯৬) চলচ্চিত্রে কাসিমোদো চরিত্রে অভিনয়ের জন্য সর্বাধিক পরিচিত। আমাডেয়ুস ছবিতে অভিনয়ের জন্য তিনি তার শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ বিদেশি অভিনেতা বিভাগে দাভিদ দি দোনাতেল্লো অর্জন করেন।

টেলিভিশনে তার উল্লেখযোগ্য কাজগুলো হল ডমিনিক অ্যান্ড ইউজিন, মিসিসিপি বার্নিং এবং দ্য হেইডি ক্রনিকলস। টেলিভিশনে তার অভিনয়ের জন্য তিনি তিনটি গোল্ডেন গ্লোব পুরস্কারের মনোনয়ন লাভ করেন, এবং দুটি মনোনয়নসহ একটি প্রাইমটাইম এমি পুরস্কার অর্জন করেন। মঞ্চে আ ফিউ গুড ম্যান নাটকে অভিনয় করে তিনি ১৯৯০ সালে একটি টনি পুরস্কারের মনোনয়ন লাভ করেন। হুলস ১৯৯০-এর দশকের মাঝামাঝি সময়ে অভিনয় থেকে অবসরে যান এবং মঞ্চ পরিচালনা ও প্রযোজনায় মনোযোগ দেন। ২০০৭ সালে তিনি ব্রডওয়ে সঙ্গীতনাট্য স্প্রিং অ্যাওয়াকেনিং-এর প্রযোজনার জন্য একটি টনি পুরস্কার অর্জন করেন।

তথ্যসূত্র

বহিঃসংযোগ

 
 
 
 

১৯৫৩-এ জন্ম
জীবিত ব্যক্তি
২০শ শতাব্দীর মার্কিন অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন মঞ্চ পরিচালক
মার্কিন মঞ্চ প্রযোজক
মিশিগানের অভিনেতা
গে অভিনেতা
টনি পুরস্কার বিজয়ী
শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
মার্কিন যুক্তরাষ্ট্রের এলজিবিটিকিউ বিনোদনশিল্পী
দাভিদ দি দোনাতেল্লো বিজয়ী
ডেরা বুগতি জেলা

ডেরা বুগতিপাকিস্তানের বেলুচিস্তান প্রদেশে অবস্থিত একটি জেলা। ১৯৮৩ সালে একটি পৃথক জেলা হিসাবে জেলাটি প্রতিষ্ঠিত হয়েছিল।

প্রশাসন
জেলাটি প্রশাসনিকভাবে ৪টি উপ-বিভাগে বিভক্ত, নিম্নে তুলে ধরা হল:
 পিরকোহ
 ডেরা বুগতি
 ফেলাওয়াঘ
 সুই

জনসংখ্যার উপাত্ত

২০১৭ সালের পাকিস্তানের আদমশুমারি পরিসংখ্যান অনুযায়ী ডেরা বুগতি জেলার জনসংখ্যা ছিল প্রায় ৩১২,৬০৩ জন এর মত। এলাকাটিতে প্রায় ৯৮.৯% মানুষ মুসলমান, এবং প্রথম প্রধান মাতৃভাষা হিসেবে প্রায় (৯৫.৯%) বেলুচি ভাষায় কথা বলে থাকে,(%), যদিও পাঞ্জাবি ভাষায় প্রায় (১.২%) কথা বলে থাকে এবং সরাইকি ভাষায় (%) কথা বলে থাকে। বুগতি জেলা মূলত বেলুচি উপজাতিদের বসবাস।

তথ্যসূত্র

গ্রন্থপঞ্জি

বহিঃসংযোগ

 Dera Bugti District  at www.balochistan.gov.pk 
 District Dera Bugti  at www.balochistanpolice.gov.pk 
Ansar Burney Trust - Information on the Human Rights situation in Dera Bugti and Kohlu

বেলুচিস্তান, পাকিস্তানের জেলা
ডেরা বুগতি জেলা
পাকিস্তানের জেলা
দুবরাজপুর বিধানসভা কেন্দ্র

দুবরাজপুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৪ নং দুবরাজপুর (এসসি) বিধানসভা কেন্দ্রটি দুবরাজপুর পৌরসভা, বালিজুরি, হেতমপুর, যশপুর, লেক্ষীনারায়ণপুর, লোবা এবং পদুমা গ্রাম পঞ্চায়েত গুলি দুবরাজপুর সমষ্টি উন্নয়ন ব্লক এবং খয়রাসোল সমষ্টি উন্নয়ন ব্লক গুলির অন্তর্গত।

দুবরাজপুর বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। পূর্বে বোলপুর লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, এআইএফবি এর বিজয় বাগদি তার নিকটতম প্রতিদ্বন্দ্বী তৃণমূল কংগ্রেসের সন্তোষী সাহাকে পরাজিত করেন।

১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, ফরওয়ার্ড ব্লকের ভক্তিপদ ঘোষ দুবরাজপুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শৈলেন মহাতো এবং সত্তিক রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের ভক্তি ভূষণ মণ্ডল ১৯৭৭ থেকে ১৯৯৬ সাল পর্যন্ত জয়ী হন। ১৯৯৬ সালে কংগ্রেসের অরুণ কুমার চক্রবর্তীকে, ১৯৯১ সালে কংগ্রেসের বিষ্ণুচরণ ঘোষকে, ১৯৮৭ সালে কংগ্রেসের গৌরহরিচন্দ্র কে, ১৯৮২ সালে কংগ্রেসের নিতাইপদ ঘোষকে এবং ১৯৭৭ সালে কংগ্রেসের এনায়েত করিম চৌধুরীকে পরাজিত করেন।

১৯৬২-১৯৭২
১৯৭২ সালে কংগ্রেসের সাচী নন্দন স্বামী জয়ী হন। সিপিআই (এম) এর মঞ্জুরুল ইসলাম ১৯৭১ সালে জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬৯ সালে জয়ী হন। ১৯৬৭ সালে নির্দলের কে.এন. বন্দ্যোপাধ্যায় জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬২ সালে জয়ী হন। এর আগে দুবরাজপুর কেন্দ্রে আসন ছিল না।

১৯৫১খয়রাসোল
স্বাধীন ভারতের প্রথম নির্বাচন ১৯৫১ সালে, খয়রাসোল কেন্দ্রে একটি আসন ছিল। এই কেন্দ্রে কংগ্রেসের খগেন্দ্রনাথ বন্দ্যোপাধ্যায় জয়ী হয়।

তথ্যসূত্র

পশ্চিমবঙ্গের বিধানসভা কেন্দ্র
বীরভূম জেলার রাজনীতি
এএসএম শাহজাহান

এএসএম শাহজাহান (১৯৪০/১৯৪১ - ৬ ফেব্রুয়ারি ২০১৯) ছিলেন একজন বাংলাদেশি পুলিশ কর্মকর্তা ও বাংলাদেশের তত্ত্বাবধায়ক সরকারের উপদেষ্টা। তিনি বাংলাদেশ পুলিশের ১৫তম মহাপরিদর্শক হিসেবে দায়িত্ব পালন করেন। ২০০১ সালের ১৫ জুলাই গঠিত বাংলাদেশের তত্ত্বাবধায়ক সরকারে শিক্ষা, বিজ্ঞান ও তথ্যপ্রযুক্তি বিষয়ক উপদেষ্টা ছিলেন।

পুলিশে কর্মজীবন 
শাহজাহান ১৯৬৬ সালে পুলিশ সুপার হিসেবে তৎকালীন পূর্ব পাকিস্তান পুলিশ বাহিনীতে যোগদান করেন। ১৯৭৬ সালের ১ ফেব্রুয়ারি ঢাকা মেট্রোপলিটন পুলিশের প্রথম ডেপুটি কমিশনার নিযুক্ত হন। তিনি দুইবার সিআইডি প্রধান হিসেবে দায়িত্ব পালন করেন। ১৯৯১ সালের ২ জানুয়ারি তারিখ থেকে ১৯৯১ সালের ১৬ অক্টোবর পর্যন্ত তিনি ঢাকা মেট্রোপলিটন পুলিশের কমিশনার ছিলেন। ১৯৯২ সালের ৮ জুলাই তিনি বাংলাদেশ পুলিশের ১৫তম মহা পুলিশ পরিবর্দশ হিসেবে দায়িত্ব গ্রহণ করেন এবং ১৯৯৬ সাল পর্যন্ত তিনি এ দায়িত্ব পালন করেন। পরবর্তীতে বাংলাদেশ সরকারের সচিব হিসেবেও দায়িত্ব পালন করেন।

শাহজাহান জাতিসংঘ উন্নয়ন কর্মসূচীর অধীন পুলিশ সংস্কার কর্মসূচিতে উপদেষ্টা ছিলেন। তিনি জাতিসংঘ উন্নয়ন কর্মসূচী, ইউরোপীয় কমিশন ও ইউকে এইডের সাথে সমন্বয় সাধন করে এই কর্মসূচির অধীন বাংলাদেশ পুলিশের দক্ষতা এবং কার্যকারিতা বৃদ্ধিতে গুরুত্বপূর্ণ ভূমিকা পালন করেন। ১৯৯৯ সালে তিনি অবসর গ্রহণ করেন।

বাংলাদেশের তত্ত্বাবধায়ক সরকারের উপদেষ্টা 
বাংলাদেশের অষ্টম জাতীয় সংসদ নির্বাচনের প্রাক্কালে শাহজাহান ২০০১ সালের ১৫ জুলাই বাংলাদেশের তত্ত্বাবধায়ক সরকারের শিক্ষা, প্রাথমিক ও গণশিক্ষা বিভাগ, বিজ্ঞান ও প্রযুক্তি, যুব ও ক্রীড়া মন্ত্রণালয়ের উপদেষ্টা হিসেবে শপথ গ্রহণ করেন। ১০ অক্টোবর ২০০১ তারিখ পর্যন্ত তিনি এ দায়িত্ব পালন করেন।

মৃত্যু 
শাহজাহান ২০১৯ সালের ৬ ফেব্রুয়ারি পারকিনসন রোগে আকান্ত হয়ে ঢাকার একটি হাসপাতালে মৃত্যুবরণ করেন।

তথ্যসূত্র 

১৯৪১-এ জন্ম
২০১৯-এ মৃত্যু
নোয়াখালী জেলার ব্যক্তি
বাংলাদেশের তত্ত্বাবধায়ক সরকারের উপদেষ্টা
বাংলাদেশ পুলিশ মহাপরিদর্শক
পারকিনসন রোগে মৃত্যু
ঢাকার পুলিশ কমিশনার
অসীম সাহা

অসীম সাহা (২০ ফেব্রুয়ারি ১৯৪৯ - ১৮ জুন ২০২৪) ছিলেন একজন বাংলাদেশী কবি ও ঔপন্যাসিক। বাংলা সাহিত্যে সামগ্রিক অবদানের জন্য তিনি ২০১২ সালে বাংলা একাডেমি সাহিত্য পুরস্কার লাভ করেন। বাংলা ভাষা ও সাহিত্যে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

প্রারম্ভিক জীবন 
অসীম সাহা ১৯৪৯ সালের ২০শে ফেব্রুয়ারি নেত্রকোণা জেলায় তার মামার বাড়িতে জন্মগ্রহণ করেন। তার পৈত্রিক নিবাস মাদারীপুর। তার পিতা অখিল বন্ধু সাহা ছিলেন অধ্যাপক। অসীম সাহা ১৯৬৫ সালে মাধ্যমিক পাস করেন এবং ১৯৬৭ সালে মাদারীপুর নাজিমুদ্দিন মহাবিদ্যালয় থেকে উচ্চমাধ্যমিক পাস করেন। ১৯৬৯ সালে স্নাতক পাস করে তিনি ১৯৬৯ সালে ঢাকা বিশ্ববিদ্যালয়ে বাংলা বিভাগে ভর্তি হন। ১৯৬৯ সালে অসহযোগ আন্দোলন এবং পরে ১৯৭১ সালে স্বাধীনতা যুদ্ধ শুরু হলে তার স্নাতকোত্তর পরীক্ষা পিছিয়ে যায় এবং তিনি ১৯৭৩ সালে স্নাতকোত্তর ডিগ্রি লাভ করেন।

গ্রন্থতালিকা 
 পূর্ব-পৃথিবীর অস্থির জ্যোৎস্নায় (১৯৮২)
 কালো পালকের নিচে (১৯৮৬)
 পুনরুদ্ধার (১৯৯২)
 উদ্বাস্তু (১৯৯৪)
 মধ্যরাতের প্রতিধ্বনি (২০০১)
 অন্ধকারে মৃত্যুর উৎসব (২০০৬)
 মুহূর্তের কবিতা (২০০৬)
 Refujee and the festval of death in darkness (২০১০)
 সৌর-রামায়ণ (২০১১)
 অক্টাভিও পাস ও ডেরেক ওয়ালকটের কবিতা (অনুবাদ) (২০১১)
 কবর খুঁড়ছে ইমাম (২০১১)
 প্রেমপদাবলি (২০১১)
 পুরনো দিনের ঘাসফুল (২০১২) (কবিতা)
 প্রগতিশীল সাহিত্যের ধারা (১৯৭৬)
 অগ্নিপুরুষ ডিরোজিও (১৯৯০)
 উদাসীন দিন (উপন্যাস) (১৯৯২)
 শ্মশানঘাটের মাটি গল্প (১৯৯৫)
 কিলের চোটে কাঁঠাল পাকে (২০০২)
 শেয়ালের ডিগবাজি (২০০৭)
 হেনরি ডিরোজিও (২০১০)।

পুরস্কার ও সম্মাননা 
 আলাওল সাহিত্য পুরস্কার (১৯৯৩)
 ময়মনসিংহ সাহিত্য-সংস্কৃতি ফোরাম সম্মাননা (২০০৯)
 সাতক্ষীরা জাতীয় কবিতা পরিষদ কবিসম্মাননা (২০১০)
 কবিতাবাংলা কবিসম্মাননা (২০১০)
 বিন্দুবিসর্গ কবিসম্মাননা (২০১১)
 শৃন্বন্তু কবিসম্মাননা (কোলকাতা) (২০১১)
 দিকচিহ্ন কবিসম্মাননা (২০১১)
 কেন্দ্রীয় খেলাঘর আসর কবিসম্মাননা (২০১১)
 বাংলা একাডেমি সাহিত্য পুরস্কার (২০১১)
 শিল্পাচার্য জয়নুল আবেদিন পুরস্কার (২০১২)
 কবিতালাপ পুরস্কার (২০১২)
 ভাষা ও সাহিত্যে একুশে পদক (২০১৯)

মৃত্যু 
কবি অসীম সাহা ১৮ জুন ২০২৪ তারিখে বঙ্গবন্ধু মেডিকেল বিশ্ববিদ্যালয়, ঢাকায় মৃত্যুবরণ করেন। দীর্ঘদিন ধরে তিনি ডায়াবেটিসসহ বিভিন্ন অসুস্থতায় ভুগছিলেন।

তথ্যসূত্র

বহিঃসংযোগ 

১৯৪৯-এ জন্ম
২০২৪-এ মৃত্যু
বাংলাদেশী পুরুষ ঔপন্যাসিক
বাংলাদেশী পুরুষ কবি
বাংলাদেশী প্রাবন্ধিক
ভাষা ও সাহিত্যে একুশে পদক বিজয়ী
কবিতায় বাংলা একাডেমি সাহিত্য পুরস্কার বিজয়ী
২০শ শতাব্দীর বাংলাদেশী প্রাবন্ধিক
বাংলাদেশী পুরুষ লেখক
আলাওল সাহিত্য পুরস্কার বিজয়ী
বাংলাদেশী হিন্দু
বাঙালি লেখক
বাংলা একাডেমি সাহিত্য পুরস্কার বিজয়ী
একুশে পদক বিজয়ী
নেত্রকোণা জেলার ব্যক্তি
লিয়াকত আলী লাকী

লিয়াকত আলী লাকী (জন্ম: ১৩ জানুয়ারি ১৯৫৭) হলেন একজন বাংলাদেশী অভিনেতা ও সঙ্গীতজ্ঞ। তিনি বাংলাদেশ শিল্পকলা একাডেমির সাবেক মহাপরিচালক। নাট্যকলায় অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

প্রারম্ভিক জীবন
লাকী ১৯৫৭ সালের ১৩ই জানুয়ারি ঢাকার নবাবগঞ্জ উপজেলার আগলা টিকরপুর গ্রামে জন্মগ্রহণ করেন। তার পিতা শেখ সাদেক আলী এবং মাতা মাজেদা আলী। লাকী ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর সম্পন্ন করেন। পরে তিনি ঢাকা বিশ্ববিদ্যালয়ের গ্রন্থাগার বিজ্ঞান বিভাগ থেকে ডিপ্লোমা অর্জন করেন। পাশাপাশি জাপান দূতাবাস থেকে এক বছরের জাপানি ভাষা শিক্ষা কোর্স সম্পন্ন করেন। সঙ্গীতের প্রতি অনুরাগ থেকে তিনি বুলবুল ললিতকলা একাডেমি থেকে উচ্চাঙ্গ সঙ্গীতে ৫ বছরের সার্টিফিকেট কোর্স সম্পন্ন করেন।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন লিয়াকত আলী লাকী। আন্দোলন চলাকালীন সময়ে লিয়াকত আলী লাকী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

পুরস্কার ও সম্মাননা
 বাংলাদেশ সরকার কর্তৃক প্রদত্ত শিল্পকলায় একুশে পদক (২০১৯)
 ব্যতিক্রম ভূপেন হাজারিকা আন্তর্জাতিক সম্মান (২০১৮)
 আন্তর্জাতিক নাট্য সংগঠন আসিটেজ কর্তৃক প্রদত্ত আর্টিস্টিক এক্সসেলেন্স ফর চিলড্রেন্স অ্যান্ড ইয়ুথ থিয়েটার সম্মাননা (২০১১)

তথ্যসূত্র 

১৯৫৭-এ জন্ম
জীবিত ব্যক্তি
২০শ শতাব্দীর বাংলাদেশী অভিনেতা
২১শ শতাব্দীর বাংলাদেশী অভিনেতা
ঢাকার অভিনেতা
ঢাকা বিশ্ববিদ্যালয়ের প্রাক্তন শিক্ষার্থী
বুলবুল ললিতকলা একাডেমির প্রাক্তন শিক্ষার্থী
বাংলাদেশী মঞ্চ অভিনেতা
শিল্পকলায় একুশে পদক বিজয়ী
বাংলা একাডেমির সম্মানিত ফেলো
ঢাকার ব্যক্তি
একুশে পদক বিজয়ী
খায়রুল আনাম শাকিল

খায়রুল আনাম শাকিল হলেন একজন বাংলাদেশী সঙ্গীতশিল্পী, শিক্ষক ও ব্যবসায়ী। সঙ্গীতে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

প্রারম্ভিক জীবন
শাকিল দশ বছর বয়সে সঙ্গীতচর্চা শুরু করেন। তিনি তৎকালীন পূর্ব পাকিস্তানের নতুন কুড়ি প্রতিযোগিতায় অংশগ্রহণ করে প্রথম স্থান লাভ করেন। পরবর্তী কালে তিনি ছায়ানট থেকে সঙ্গীতের মূল শিক্ষা গ্রহণ করেন। ছায়ানটে তিনি সনজীদা খাতুন, ওয়াহিদুল হক, শেখ লুতফর রহমান, সোহরাব হোসেন ও নারায়ন চন্দ্র বসাকের অধীনে সঙ্গীতের তালিম নেন। ঢাকায় উচ্চ মাধ্যমিক সম্পন্ন করে তিনি ১৯৭৫ সালে লন্ডন যান এবং সেখানে লিডস বিশ্ববিদ্যালয়ে ইন্ডাস্ট্রিয়াল ইঞ্জিনিয়ারিং বিষয়ে অধ্যয়ন করেন।

কর্মজীবন
২০১৩ সালে বেঙ্গল ফাউন্ডেশন থেকে প্রকাশিত হয় তার নজরুল সঙ্গীতের অ্যালবাম বেনুকা। এতে কাব্যগীতি, রাগাশ্রয়ী ও গজল ধরনের ১২টি গান ছিল। এটি তার সপ্তম অ্যালবাম। নজরুল সঙ্গীতশিল্পী হিসেবে পরিচিতি অর্জন করলেও ২০১৭ সালে তিনি ও তার স্ত্রী মাসুদা আনাম কল্পনা যৌথভাবে একটুকু ছোঁয়া লাগে শীর্ষক রবীন্দ্র সঙ্গীতের অ্যালবাম প্রকাশ করেন। অ্যালবামটির সঙ্গীত পরিচালনা করেছেন দূর্বাদল চট্টোপাধ্যায় ও অম্লান দত্ত। ১৪টি গান সংবলিত অ্যালবামটি প্রকাশ করে লেজার ভিশন।

ব্যক্তিগত জীবন
শাকিলের পিতা মোহাম্মদ আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ)  ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের  সংসদ সদস্য।   তার মাতা, নিলুফার খায়ের, ছিলেন বুলবুল ললিতকলা একাডেমির রবীন্দ্র সংগীতের ছাত্রী এবং ছায়ানটের সাথে জড়িত ছিলেন।
 ১৯৮৬ সালের শেষের দিকে শাকিলের মাসুদা আনাম কল্পনার সাথে ছায়ানটে পরিচয় হয়। কল্পনাও একজন সঙ্গীতশিল্পী। ১৯৮৭ সালের জানুয়ারি মাসে তারা বিবাহ বন্ধনে আবদ্ধ হন।

অ্যালবাম তালিকা
 গভীর নিশীথে ঘুম
 সোনার কাঠি রুপোর কাঠি
 ছিল চাঁদ মেঘের পারে
 বেণুকা (২০১৩)
 একটুকু ছোঁয়া লাগে (২০১৭)

পুরস্কার ও সম্মাননা
 বাংলাদেশ সরকার কর্তৃক প্রদত্ত একুশে পদক (২০১৯)
 নজরুল ইনস্টিটিউট কর্তৃক প্রদত্ত "নজরুল পুরস্কার-২০১৭" (২০১৮)
 জাতীয় কবি কাজী নজরুল ইসলাম বিশ্ববিদ্যালয় কর্তৃক প্রদত্ত নজরুল পুরস্কার (২০১৬)
 সিটিসেল-চ্যানেল আই মিউজিক অ্যাওয়ার্ডস

তথ্যসূত্র

জীবিত ব্যক্তি
২১শ শতাব্দীর বাংলাদেশী গায়ক
ঢাকা বিশ্ববিদ্যালয়ের শিক্ষক
বাংলাদেশী নজরুল সঙ্গীতশিল্পী
লিডস বিশ্ববিদ্যালয়ের প্রাক্তন শিক্ষার্থী
শিল্পকলায় একুশে পদক বিজয়ী
নজরুল সঙ্গীত শিল্পী
বাংলাদেশী গায়ক
বাংলা ভাষার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
২১শ শতাব্দীর বাংলাদেশী সঙ্গীতশিল্পী
সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
জিন্নাহ স্টেডিয়াম

জিন্নাহ স্টেডিয়াম পাকিস্তানের ইসলামাবাদের একটি বহু-ক্রীড়ার স্টেডিয়াম। এটি বর্তমানে ফুটবল ম্যাচগুলির জন্য বেশি ব্যবহৃত হয়। স্টেডিয়ামের ধারণক্ষমতা হল ৪৮,২০০।

এই স্টেডিয়ামটি ১৯৭০-এর দশকে নির্মিত হয়েছিল। স্টেডিয়ামটি পুনর্নির্মাণ করা এবং ২০০৪ সালে সাফ গেমসের জন্য ব্যবহৃত হয়। খেলার মাঠটির চারদিকে একটি দোড়ানোর পর রয়েছে যেটি অ্যাথলেটিকরা ব্যবহার করতে পারেন।

এটিতে ২০০৪ দক্ষিণ এশীয় গেমস ও ২০১৪ সাফ মহিলা চ্যাম্পিয়নশিপের সকল ম্যাচ অনুষ্ঠিত হয়েছে। 
এটিতে ২০১৬ ও ২০১৭ কায়েদ-ই-আজম আন্ত প্রাদেশিক যুব গেমস আয়োজন করা হয়।

তথ্যসূত্র

পাকিস্তানের ক্রীড়া মাঠ
পাকিস্তানের ফুটবল মাঠ
মুহাম্মদ আলী জিন্নাহর স্মারক
ইসলামাবাদে ক্রীড়া
১৯৭০-এ পাকিস্তানে প্রতিষ্ঠিত
ফিফটি শেডস (উপন্যাস ধারাবাহিক)

ফিফটি শেডস হল ই. এল. জেমস রচিত কামোদ্দীপক উপন্যাসের একটি ধারাবাহিক। প্রাথমিকভাবে এটি ফিফটি শেডস অফ গ্রে (২০১১), ফিফটি শেডস ডার্কার ও ফিফটি শেডস ফ্রিড উপন্যাস-ত্রয়ীর একটি ধারাবাহিক। এই উপন্যাসগুলিতে কলেজ স্নাতক অ্যানাস্টেসিয়া স্টিল ও তরুণ ব্যবসায়ী ক্রিস্টিয়ান গ্রে-র মধ্যে গভীরতর হয়ে আসা সম্পর্কটি বর্ণিত হয়েছে। গ্রে অ্যানাকে বিডিএসএম-এর জগতের সঙ্গে পরিচিত করে তোলেন।

বইটির সাফল্য সম্পর্কে লেখিকা বলেছিলেন: "আগ্রহের আতিসায্য আমাকে অত্যন্ত বিস্মিত করেছে।" জেমস ফিফটি শেডস উপন্যাস-ত্রয়ীকে বর্ণনা করতে গিয়ে বলেছে, এটি "স্পষ্টতই আমার প্রৌঢ়ত্বের সংকট। আমার সব ফ্যান্টাসি এর মধ্যে রয়েছে, এটাই মূল কথা।" ফ্যানফিকশন.নেট ওয়েবসাইটে সক্রিয় থাকাকালীন তিনি জানিয়েছিলেন: "টুইলাইট সাগা শেষ করার পর ২০০৯ সালের জানুয়ারি মাসে লেখা শুরু করি। তারপর আর থামিনি। ২০০৯ সালের অগস্টে ফ্যান ফিকশন [সাইটটি] আবিষ্কার করি। সেই থেকে দু’টি উপন্যাস লিখছি এবং আরও অন্তত একটি লেখার পরিকল্পনা রয়েছে। তারপর... কে জানে?" ২০১৩ সালের অগস্ট মাসে এই উপন্যাস-ত্রয়ীর বিক্রি জেমসকে ফোর্বস পত্রিকার সর্বাধিক-উপার্জনকারী লেখক তালিকার শীর্ষ স্থানে স্থাপন করে। সেই সময় উপন্যাস তিনটি থেকে তার মোট আয় ছিল ৯৫ মিলিয়ন ডলার। এর মধ্যে ৫ মিলিয়ন ডলার ছিল ফিফটি শেডস অফ গ্রে উপন্যাসের চলচ্চিত্র স্বত্বের মূল্য। বাণিজ্যিক সাফল্য সত্ত্বেও সমালোচকেরা বইটির অত্যন্ত রূঢ় সমালোচনা করেন। প্রথম প্রকাশের পর থেকে বইটি "বস্তুতপক্ষে যে সকল সমালোচকেরা বইটি পড়েছিলেন, তাঁদের সকলের বিদ্রুপের বিষয় হয় দাঁড়ায়।" 

২০১৫ সালের পর এই ধারাবাহিকটি সম্প্রসাদিত হয়েছে অ্যাজ টোল্ড বাই ক্রিস্টিয়ান নামে সমান্তরাল উপন্যাসের একটি ধারাবাহিকে: গ্রে: ফিফটি শেডস অফ গ্রে অ্যাজ টোল্ড বাই ক্রিস্টিয়ান উপন্যাসে ক্রিস্টিয়ান গ্রে-র দৃষ্টিকোণ থেকে ফিফটি শেডস অফ গ্রে উপন্যাসটির ঘটনাগুলি বর্ণিত হয় এবং এরপর একইভাবে ফিফটি শেডস ডার্কার উপন্যাসটির কাহিনি অবলম্বনে রচিত হয় ডার্কার: ফিফটি শেডস ডার্কার অ্যাজ টোল্ড বাই ক্রিস্টিয়ান (২০১৭) উপন্যাসটি।

কাহিনি রূপরেখা

 মূল উপন্যাস-ত্রয়ী
 ফিফটি শেডস অফ গ্রে (২০১১)

 ফিফটি শেডস ডার্কার (২০১২)
 ফিফটি শেডস ফ্রিড (২০১২)
 রিটোল্ড বাই ক্রিস্টিয়ান ধারাবাহিক
 গ্রে: ফিফটি শেডস অফ গ্রে অ্যাজ টোল্ড বাই ক্রিস্টিয়ান (২০১৫)
 ডার্কার: ফিফটি শেডস ডার্কার অ্যাজ টোল্ড বাই ক্রিস্টিয়ান (২০১৭)

প্রধান চরিত্র

সমালোচকদের প্রতিক্রিয়া

আরও দেখুন

 সংস্কৃতি ও গণমাধ্যমে বিডিএসএম
 কথাসাহিত্যে ধর্ষকামিতা ও মর্ষকামিতা

আরও পড়ুন

তথ্যসূত্র

বহিঃসংযোগ
 

বিডিএসএম সাহিত্য
ব্রিটিশ কামোদ্দীপক উপন্যাস
সিয়াটলের প্রেক্ষাপটে রচিত উপন্যাস
নারী ইরোটিকা ও পর্নোগ্রাফি
টুইলাইট ধারাবাহিক অবলম্বনে নির্মিত সৃষ্টিকর্ম
ফিফটি শেডস
বিবাচনকৃত বই
রিপ টর্ন

রিপ টর্ন নামে পরিচিত এলমোর রুয়াল টর্ন জুনিয়র (; জন্ম: ৬ ফেব্রুয়ারি ১৯৩১) হলেন একজন মার্কিন অভিনেতা ও কৌতুকাভিনেতা। তিনি ক্রস ক্রিক (১৯৮৪) ছবিতে মার্শ টার্নার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি দ্য ল্যারি স্যান্ডার্স শো-এ আর্টি চরিত্রে কাজ করে ছয়টি এমি পুরস্কারের মনোনয়ন লাভ করেন এবং তন্মধ্যে ১৯৯৬ সালে একটি পুরস্কার জিতেন। এছাড়া টর্ন এই কাজের জন্য একটি আমেরিকান কমেডি পুরস্কার ও দুটি ক্যাবলএইস পুরস্কার লাভ করেন।

প্রারম্ভিক জীবন
টর্ন ১৯৩১ সালের ৬ই ফেব্রুয়ারি টেক্সাসের টেম্পলে জন্মগ্রহণ করেন। তার পিতা এলমোর রুয়াল "টাইগার" টর্ন সিনিয়র (১৯০৬-১৯৭১) এবং মাতা থেলমা ম্যারি থর্ন (জন্মনাম: স্পেসেক)। এলমোর সিনিয়র একজন কৃষিবিদ ও অর্থনীতিবিদ। থেলমা অভিনেত্রী সিসি স্পেসেকের ফুফু, ফলে স্পেসেক তার মামাতো বোন। টর্ন পরিবারের পূর্বপুরুষগণ ছিলেন জার্মান, অস্ট্রীয় ও চেক/মোরাভীয়। তার ডাকনাম "রিপ" হল টর্ন পরিবারের ঐতিহ্য।

টর্ন ১৯৪৮ সালে টেক্সাসের টেলর হাই স্কুল থেকে পাস করেন এবং পরে অস্টিনের টেক্সাস বিশ্ববিদ্যাল থেকে স্নাতক সম্পন্ন করেন। তিনি টেক্সাস এঅ্যান্ডএম ইউনিভার্সিটি কর্পস অব ক্যাডেটের সদস্য ছিলেন।

পুরস্কার ও মনোনয়ন

তথ্যসূত্র

বহিঃসংযোগ

 
 
 

১৯৩১-এ জন্ম
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
২১শ শতাব্দীর মার্কিন অভিনেতা
২১শ শতাব্দীর মার্কিন কৌতুকাভিনেতা
অস্ট্রীয় বংশোদ্ভূত মার্কিন ব্যক্তি
চেক বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
টেক্সাসের অভিনেতা
টেক্সাসের চলচ্চিত্র পরিচালক
মার্কিন কৌতুকাভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
প্রাইমটাইম এমি পুরস্কার বিজয়ী
মার্কিন যুক্তরাষ্ট্রের সেনা কর্মকর্তা
অ্যাক্টর্স স্টুডিওর অভিনয়শিল্পী
হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
২০১৯-এ মৃত্যু
আলঝেইমার রোগ থেকে মৃত্যু
নিউ ইয়র্ক শহরের অভিনেতা
টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
যুব এশিয়ান গেমস

যুব এশীয় খেলা বা যুব এশিয়ান গেমস (ইংরেজিতে এশিয়ান ইয়ুথ গেমস, ইংরেজি সংক্ষেপ এওয়াইজি বা AYG) হল একটি বহু-ক্রীড়া অনুষ্ঠান যাতে এশিয়ার যুব ক্রীড়াবিদরা প্রতিদ্বন্দ্বিতা করে থাকে। এ খেলা এশিয়া অলিম্পিক কাউন্সিল চার বছর পর পর আয়োজন করে। এটি এশিয়ান গেমসের পর এশিয়ার দ্বিতীয় বৃহত্তম ক্রীড়া আসর।

এশীয় যুব খেলার ইতিহাসে তিনটি দেশ এর আয়োজন করেছে, যাতে ৪৫টি দেশ অংশগ্রহণ করেছে। প্রথম খেলা সিঙ্গাপুরে আয়োজিত হয়েছিল। সর্বশেষ খেলা ২০১৩ সালে চীনের নানজিংয়ে আয়োজিত হয় এবং আগামী খেলা ইন্দোনেশিয়াতে ২০২১ সালে অনুষ্ঠিত হবে।

আসরের তালিকা

ক্রীড়া 
এশীয় যুব খেলায় অফিসিয়ালিভাবে এ পর্যন্ত ১৯টি ক্রীড়ায় প্রতিযোগিতা হয়েছে।

পদক অর্জন

তথ্যসূত্র

এশিয়া অলিম্পিক কাউন্সিল
যুব বহু-ক্রীড়া প্রতিযোগিতা
২০০৯-এ প্রতিষ্ঠিত পুনরাবৃত্ত ক্রীড়া ঘটনা
এশিয়ার বহু-ক্রীড়া প্রতিযোগিতা
এশীয় আন্তর্জাতিক ক্রীড়া প্রতিযোগিতা
হার্নাই জেলা

হার্নাই জেলা () পাকিস্তানের বেলুচিস্তান প্রদেশের উত্তর-পূর্বে অবস্থিত একটি অন্যতম জেলা। হার্নাই হচ্ছে এই জেলাটির প্রধান শহর এবং এটির রাজধানী হিসাবে পরিচালিত হয়ে থাকে। মাতৃভাষা হিসেবে পশতু ভাষা ব্যবহৃত হয়ে থাকে। ১৯৯৮ সালের আদমশুমারি হিসাব অনুযায়ী সিবি এর হার্নাই উপবিভাজনের জনসংখ্যা প্রায় ৯০% এবং যেখানে বেলুচি সম্প্রদায়ের ৭.২% ছিল।

ভূগোল এবং জলবায়ু
হার্নাই পাহাড়ী অঞ্চল দ্বারা পরিবেষ্টিত। এলাকাটির সর্বনিম্ন ও সর্বোচ্চ শীতকালীন তাপমাত্রা ২ডিগ্রী সেলসিয়াস থেকে ২০ ডিগ্রী সেলসিয়াস। গ্রীষ্মকালে প্রচন্ড আকারে গরম পড়ে থাকে ও সর্বনিম্ন এবং সর্বোচ্চ তাপমাত্রা ২০˚সেলসিয়াস থেকে ৪৮˚সেলসিয়াস এর মধ্যে পড়ে থাকে। বর্ষা মৌসুমে হার্নাই একটি উর্বর বৃষ্টির ঋতু হিসেবে পরিচিত। সাধারণত হার্নাইতে শীতকালীন ঋতুতে সুন্দর আবহাওয়া বিরাজমান হয়ে থাকে। হার্নাই বেলুচিস্তান প্রদেশের সবচেয়ে সুন্দর শহরগুলির মধ্যে একটি; যেখানে প্রচুর পরিমাণে পানি পাওয়া যায়। সমগ্র বেলুচিস্তানের তাজা এবং পরিষ্কার পানি দিয়ে তাজা সবজি এবং ফল উৎপাদনের একমাত্র এলাকা হিসেবে খ্যাতি রয়েছে হার্নাইয়ের।

গ্রন্থপঞ্জি

তথ্যসূত্র

বহিঃসংযোগ

 Harnai District  at www.balochistan.gov.pk
Harnai District Development Profile 2011

বেলুচিস্তান, পাকিস্তানের জেলা
হার্নাই জেলা

পাকিস্তানের জেলা
কোহলু জেলা

কোহলু  (উর্দু এবং ) পাকিস্তানের বেলুচিস্তান প্রদেশে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে লোরালাই জেলা, দক্ষিণে ডেরা বুগতি, পূর্বে রোজান-মাজারী ও পশ্চিমে সিবি জেলা অবস্থিত। পাকিস্তানের ১৯৯৮ সালের আদমশুমারি হিসাব অনুযায়ী জেলাটির জনসংখ্যার ছিল প্রায় ৯৯,৮৫০ জন এর মত। সবচেয়ে বেশি ব্যবহৃত প্রধান মাতৃভাষা হচ্ছে বেলুচি; প্রায় ৯১% লোক এই ভাষায় কথা বলে থাকে এবং বাকী ৬.৬% লোক পশতু ভাষায় কথা বলে থাকে।(%). কোহলুতে প্রধান জাতিগত সম্প্রদায়ের মধ্যে মেরি এবং জারকুন রয়েছে।

শিক্ষা
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১৬ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।

২০১৪-১৫ সালে জেলাটিতে ১০বছরের ও তার বেশি বয়সের জনসংখ্যার স্বাক্ষরতার হার ছিল ৩২% এবং মহিলাদের স্বাক্ষরতার হার ছিল মাত্র ১২%।

তথ্যসূত্র

গ্রন্থপঞ্জি

বহিঃসংযোগ

 Kohlu District at www.balochistan.gov.pk 
 Kohlu District  at www.balochistanpolice.gov.pk 

বেলুচিস্তান, পাকিস্তানের জেলা
কোহলু জেলা